בראשית (שיר)

בראשית הוא סינגל שהוקלט על ידי הזמר והמוזיקאי הישראלי עידן רייכל. השיר יצא לאור ב-23 במאי 2018 כסינגל הרביעי מתוך אלבום הסולו השני של רייכל "ואם תבואי אליי", על ידי חברת התקליטים הליקון.

עם יציאתו נכנס השיר אל המקום הראשון במצעד השבועי של מדיה פורסט ואל המקום החמישי במצעד הרשמי של גלגלצ. כמו כן, זכה השיר במקום ה-27 במצעד השנתי של כאן גימל ובמקום ה-30 במצעד השנתי של גלגלצ.

רקע וכתיבה 
השיר נכתב, הולחן והופק על ידי עידן רייכל. השיר הוא בסגנון מוזיקת עולם. השיר נכתב במהלך נסיעותיו של רייכל בעולם בהשראת המפגשים שלו עם אנשים מרחבי הודו ואפריקה.

בסמוך לצאתו כסינגל, עלה השיר לרשת הזרמת המדיה ספוטיפיי.

יוסי חרסונסקי ביקר את השיר בחיוב תוך שהעניק לו ארבעה כוכבי זהב מתוך חמישה.

וידאו קליפ 
הווידאו קליפ הנלווה לשיר, נוצר על ידי אמנית החול אילנה יהב, והועלה לערוץ היוטיוב של עידן רייכל ב-23 במאי 2018, בסמוך לצאת הסינגל.

נכון לאוגוסט 2020 מונה הצפיות של הקליפ עומד על כ-5.1 מיליון.

מיקומי שיא

קישורים חיצוניים 

 לדף השיר באתר הספרייה הלאומית

הערות שוליים 

שירי עידן רייכל
שירים שהולחנו על ידי עידן רייכל
שירים בעברית
שירים שנכתבו על ידי עידן רייכל
סינגלים מ-2018
סינגלים שהגיעו למקום הראשון במצעד העברי של מדיה פורסט
סינגלים בהוצאת הליקון